Austmann Bryggeri

Austmann Bryggeri er et norsk håndverksbryggeri som holder til på Sluppen i Trondheim. Bryggeriet har tatt navnet sitt etter det gammelnorske ordet «austmann», som ble brukt om nordmenn som dro vestover på handels- og oppdagelsesreiser.

I løpet av sine første to år med brygging lanserte bryggeriet over 60 ulike øl, og det ble i 2015 produsert over  liter øl, hvorav 15 % gikk til eksport. Dette gjorde bryggeriet til Norges sjette største håndverksbryggeri i 2015.

 Historie 
Bryggeriet ble stiftet av Anders Cooper, Thomas Sjue og Vinko Lien Sindelar i 2012. To av de hadde fartstid i bryggeribransjen: Anders i Kinn Bryggeri som brygger og Thomas i Trondheim Mikrobryggeri som bryggeassisten, mens Vinko var kjøkkensjef på Trondheim Mikrobryggeri. De hadde før stiftelsen lenge snakket om og lagt planer for et bryggeri, men forsøk på å sikre lån hos banken hadde blitt avslått grunnet manglende egenkapital.

Etter å ha fått avslag fra banken fikk de overtalt to av sine mødre og ei tante til å stille som kausjonister og refinansiere husene sine. Med dette hadde de nok penger til å få startet bryggeriet, og etablerte seg i et gammel Shell-tapperi på Høvringen ved Trolla. Brygghuset som ble kjøpt inn var det gamle utstyret til Kinn Bryggeri, et 9 hL bryggeri lagd av gammelt utstyr fra melkeindustrien. Sommern 2013 brygget de sitt første øl, og som takk til sine mødre og tante for deres støtte navnga grunnleggerne sitt første øl etter dem; "Tre Gamle Damer". 

I 2015 så Austmann på å flytte bryggeriet, etter at de merket at de hadde vokst seg ut av lokalene på Høvringen. I 2016 så de etter en investor og partner for å videre eskalere produksjonen og bygge et nygg bryggeri i Trondheim. Bryggeriet gikk inn i partnerskap med Hansa Borg som kjøpte 50 % av selskapet, hvorav de resterende 50 % var fordelt mellom de tre grunnleggerne. De følgende årene doblet Austmann omsetningen med Hansa Borg på eiersiden, og var blant håndverksbryggeriene i Norge med størst vekst.

I 2018 flyttet Austmann inn i nye lokaler på Sluppen. Med det nye bryggeriet økte de produksjonskapasiteten til  liter i året, med mulighet for videre ekspansjon. Med de nye lokalene inkluderte det etablering av en bryggeripub.

I april 2020 ble det klart at Hansa Borg gikk ut av Austmann, og at eierskapet ville gå tilbake til de tre grunnleggerne. Det skal ha vært uenighet rundt utviklingen av selskapet som førte til at Hansa Borg trakk seg ut. Like etter ble det annonsert at tre nye medeiere skulle komme inn i selskapet, hvorav en av de var familieselskapet Kjeldsberg.

I 2024, etter flere år med underskudd, var det behov for et kapitalinnskudd i bedriften. Resultatet ble at grunnleggerne solgte seg ut, og at investorene overtok 100 % av aksjene. To av grunnleggerne, Sjue og Sindelar, fortsatte i andre roller i selskapet, mens Cooper trakk seg helt ut. 

 Bryggeteknikk 
Bryggeriet skiller seg fra flertallet av andre norske bryggerier ved å ha en særegen bryggeteknikk, som foregår i åpne gjæringskar fremfor lukkede tanker som er mer utbredt. Metoden er mer arbeidskrevende, men hevdes å gi bedre kontroll over gjæringsprosessen og et bedre øl.

 Priser og utmerkelser 

 Meiningers International Craft Beer Award 2014: Gull – "Austmann Northumberland Brown Ale"
 European Beer Challenge 2019
 Bronse – "Coffee Porter"
 Bronse – "Psycho-tropic Hazy Pale Ale
 Gull – "Hoppy Blonde"
 Gull – "Pine Shoot NEIPA"
 Dobbelt gull – "Georgia Peach Sour"

Referanser

 Eksterne lenker 




Kategori:Norske bryggerier
Kategori:Næringsliv i Trondheim
Kategori:Etableringer i 2013
Kategori:Lerkendal (bydel)